Dunărea are debit scăzut la intrarea în țară. Specialiștii monitorizează situația cursurilor de apă
Debitul Dunării la intrarea în țară este, sâmbătă, de 5.600 de metri cubi pe secundă, sub media multianuală a lunii aprilie, de 7.900 de metri cubi pe secundă, iar specialiștii se așteaptă la o scădere în următoarea săptămână. Coeficientul de umplere în principalele 40 de lacuri este de aproape 75 la sută.